निशांत की पत्नी की बीमारी कुछ लंबी ही खिंच गयी, लगभग दस महीने बाद जब पत्नी लौटकर निशांत को बिना बताए सरप्राइज‘ देने के इरादे से आईं तो वह घर पर नही मिला। जब उन्होंने जानकारी हासिल करने के लिए पड़ोसन का दरवाजा खटखटाया तो वह अस्त-व्यस्त सी बाहर निकली। पीछे-पीछे निशांत भी निकर और बनियान में पहुॅचा जिसे देखकर पत्नी क्रोध से कॉंपने और दुःख से दहाड़ मारकर रोने लगी। आस-पड़ोस वाले जुट गए। जमकर हंगामा हुआ। पड़ोसन के पति को भी फोन करके बुला लिया गया। उसने आते ही तत्काल अपनी पत्नी को तलाक देने का फैसला कर लिया। निशांत की पत्नी दुःख और तकलीफ समेटे मायके चली गयी जहां उसकी बीमार देह ने दम तोड दिया। सभी को लगा कि निशांत की जिन्दगी एक बार फिर दोराहे पर आ खड़ी हुई,लेकिन ऐसा नहीं हुआ। उसने अपनी पड़ोसन प्रेमिका से पुनर्विवाह कर लिया।, और फिर राजी-खुशी अपनी नयी पत्नी उसकी बेटी और अपनी बेटी के साथ रहने लगा।